Sabotasje

Sabotasje (fra fransk sabotage)«sabotasje», NAOB er en bevisst handling rettet mot å svekke en politikk, regjering, innsats eller organisasjon gjennom undergraving, obstruksjon, demoralisering, destabilisering, splittelse, forstyrrelse eller ødeleggelse. En som driver med sabotasje er en sabotør. Sabotører prøver vanligvis å skjule identiteten sin på grunn av konsekvensene av sine handlinger og unngå å påberope seg juridiske og organisatoriske krav for å håndtere sabotasje.«sabotage», Cambridge Dictionary

Sabotasje er et kampmiddel som hindrer produksjonen ved å sette ned arbeidstempoet eller ødelegge maskiner, verktøy eller bygninger. I krig er sabotasje et vanlig kampmiddel. Vemork-aksjonen, Operasjon Company i Eydehavn, sabotasjen mot DS «Donau» og sabotasjeaksjonene mot Thamshavnbanen er kjente sabotasjeaksjoner i Norge under andre verdenskrig.

 Etymologi 
Det norske ordet sabotasje stammer fra det franske ordet saboter, som betyr «forkludre, klusse, ødelegge», skjønt den opprinnelige meningen var bokstavelig «å gå bråkete», fra sabot, «tresko».sabotage (n.), Online Etymology Dictionary Det ble opprinnelig brukt til å referere til arbeidskonflikter, i betydningen «bevisst og ondsinnet ødelegge eiendom» der arbeidere som brukte tresko avbrøt produksjonen på forskjellige måter. 

En av de første referanser til saboter og saboteur i fransk litteratur er i Dictionnaire du Bas-Langage ou manières de parler usitées parmi le peuple of d'Hautel, redigert i 1808. I den er den bokstavelige definisjonen «å lage støy med saboter». Ordet sabotasje dukker opp først senere.D'Hautel, Charles-Louis (1808): Dictionnaire du Bas-Langage ou manières de parler usitées parmi le peuple. D'Hautel et Schoell; s. 325. Sitat: «Saboteur : Sobriquet injurieux qu'on donne à un mauvais ouvrier, qui fait tout à la hâte, et malproprement.»

Ordet sabotasje finnes i 1873–1874 i ordboken Dictionnaire de la langue française til Émile Littré.Littré, Émile (1873–1874): Dictionnaire de la langue française. Hachette. s. 1790. Her er det definert hovedsakelig som «framstille saboter, sabotprodusent». Det er på slutten av 1800-tallet at det virkelig begynte å bli brukt med betydningen «bevisst og ondsinnet ødelegge eiendom» eller «arbeide langsommere». I 1897 skrev Émile Pouget, en berømt syndikalist og anarkist «action de saboter un travail» («handling for å sabotere eller knuse et verk») i Le Père PeinardPouget, Émile (1976): Le Père Peinard . Éditions Galilée. ISBN 2718600306; s. 53. og i 1911 skrev han også en bok med tittelen Le Sabotage.Pouget, Émile (1911): Le Sabotage. Marcel Rivière; s. 3–66.

 Referanser 

 Litteratur 
 Milton, Giles (2017): Churchill's Ministry of Ungentlemanly Warfare. John Murray. ISBN 978-1-444-79898-2.

Se også
Kompani Linge
Hærverk

 Eksterne lenker 

 Office of Strategic Services Simple Sabotage Manual (PDF)

Kategori:Lovbrudd
Kategori:Aktivisme